Girolamo Crescentini
Store norske leksikon,Kunst og estetikk,Musikk,Klassisk musikk,Internasjonale klassiske sangere
Girolamo Crescentini var en italiensk kastratsanger, sanglærer og komponist. Han var en av de siste betydelige kastratsangere.
Crescentini debuterte i Bologna i 1783. Han var opp gjennom sin karriere knyttet til en rekke europeiske operascener, spesielt i Lisboa, Wien og Paris. Han mottak en rekke æresbevisninger for sin kunst; blant annet tildelte Napoleon ham Jernkroneordenen og utnevnte ham til keiserfamiliens sanglærer.Fra han trakk seg tilbake som sanger i 1814 virket han som sanglærer, først i Bologna og Roma, og fra 1817 i ved Regio Collegio di Musica Napoli, som ble hans pedagogiske hovedinstitusjon. Han utga en rekke sanger, sangøvelser og sangtekniske skrifter. Les mer i Store norske leksikon kastratsanger opera